9 Капернаум — старажытны яўрэйскі горад на беразе Генісарэцкага возера, заснаваны ў апошнім стагоддзі да н. э. Па сведчанню старажытнага гісторыка Іосіфа Флавія, горад быў багатым і працвітаючым дзякуючы свайму размяшчэнню на ажыўленым гандлёвым шляху з Дамаска ў Ерусалім, а адтуль у Газу і Егіпет, а таксама сувязям з прыморскімі гарадамі Цірам, Сідонам і інш. У часы войнаў з рымлянамі Капернаум, як і рад іншых гарадоў Іудзеі, быў дашчэнту разбураны і больш не аднаўляўся. Біблія называе гэты горад пастаяннай рэзідэнцыяй Ісуса Хрыста. У Лісце Кміты-Чарнабыльскага назва горада ўжыта ў пераносным сэнсе, як паэтычная метафара.